НАЗАРБАЕВА: "ЖҰМЫССЫЗДАР САРАҢДАНБАЙ САЛЫҚ ТӨЛЕСІН"
"НАЗАРБАЕВА: "ЖҰМЫССЫЗДАР САРАҢДАНБАЙ САЛЫҚ ТӨЛЕСІН"" | "https://abai.kz/post/42186"
TITLE: НАЗАРБАЕВА: "ЖҰМЫССЫЗДАР САРАҢДАНБАЙ САЛЫҚ ТӨЛЕСІН"
URL: https://abai.kz/post/42186
META: "НАЗАРБАЕВА: "ЖҰМЫССЫЗДАР САРАҢДАНБАЙ САЛЫҚ ТӨЛЕСІН"" | "https://abai.kz/post/42186"
DATE: 19.02.2016
AUTHOR(s): Абай-Ақпарат
TOTAL WORDS: 160
TEXT: Премьер-министрдің орынбасары Дариға Назарбаева қазақстандықтарды салықтан жалтармауға, "сараңданбай", табысынан бюджетке бөліп беруге шақырды деп хабарлайды жергілікті агенттіктерне сілтеме жасап Азаттық . Астанада өткен денсаулық сақтау және әлеуметтік даму министрлігінің алқа жиынында сөйлеген Назарбаева халықтың "өзін-өзі жұмыспен қамтамасыз етіп, табыс табатын" бөлігінің "бюджетке бір тиын төлемей тегін медициналық көмек алып, қартайғанда әлеуметтік жәрдемақы мен зейнетақы алуға ұмтылатынын" әділетсіздік деп атады. "Ар-ұят болу керек, сараңданбай, бөлісу керек, президентіміз айтқандай, салығын төлеп, ұйқың тыныш болуы қажет", - деген Назарбаев. Назарбаеваның пікірінше, Қазақстанда 2017 жылға қарай өтуді жоспарлап отырған медициналық сақтандыру жүйесі өзін-өзі қамтамасыз ететін азаматтарды көлеңкеден шығаруға көмектеседі. Себебі өзін-өзі қамтамасыз ететін тұрғындарға сақтандыру полисі берілмейді. Ресми мәлімет бойынша, Қазақстанда 2015 жылдың соңында 2 миллион 339 мың адам өзін-өзі жұмыспен қамтамасыз ететіндер ретінде тіркелген. Ал экономикалық белсенді тұрғындар саны тоғыз миллионнан асқан. Халықтың өзін-өзі жұмыспен қамтамасыз ететін тобына тұрақты жалақысы жоқ, сауда-саттықпен айналысушылар мен ұсақ саудагерлер жатады. Статистика комитетінің мәліметінше, 2015 жылдың үшінші тоқсанында ұзақ уақыт жұмыссыз жүргендер көрсеткіші 4,2 пайызды құраған. Абай-ақпарат
